Cher

Cheryl Sarkisian LaPiere, mai coneguda coma Cher (El Centro, Califòrnia, 20 de mai de 1946) es una actritz, cantaira, compositora e artista americana. Comencèt sa carrièra musicala amb son marit Sonny Bono e formavan lo duo Sonny & Cher. Gràcias a sa carrièra rica de capitada dins lo domeni de la musica, de la television e del cinèma, a ganhat un Oscar, un Grammy, un Emmy e tres Glòbes d'Aur.

Personalitat fòrça populara aus Estats-Unitas, aicí en Occitània es mai que mai coneguda coma cantaira ambe una punhada de tubes, I got you baby dins las annadas 1960 en duo ambe son marit Sonny, e dins las annadas 1990 ambe The shoop shoop song (1991), Believe (1998) o encara Strong enough (1999). 

Categoria:Cantaira americana
Categoria:Naissença en 1946
Categoria:Cantaira e cantaire dels ans 1960
Categoria:Cantaira e cantaire dels ans 1990
Categoria:Cantaira e cantaire dels ans 2000
Categoria:Naissença en Califòrnia